# 

# ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 193/2011**

ΑΠΟΣΠΑΣΜΑ

Από το Πρακτικό 14/04-07-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Απ’ ευθείας ανάθεση του έργου: Βελτίωση ζωνών πυροπροστασίας Τοπικών Κοινοτήτων Δαφνιώτισσας, Κρυονερίου, ψήφιση διάθεση πίστωσης.**

Στην Αμαλιάδα, σήμερα 04-07-2011, ημέρα Δευτέρα και ώρα 13:30 στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 23532/14/30-06-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

**ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος
2. Χριστόπουλος Ιωάννης - Αντιπρόεδρος
3. Δούλος Παντελής - Μέλος
4. Νικολόπουλος Χρήστος - Μέλος
5. Ντάνασης Χαράλαμπος – Μέλος
6. Παπαδάτος Πέτρος - Μέλος
7. Προκόπης Πέτρος – Μέλος
8. Μπιλίρης Νικόλαος – Μέλος
9. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα εννέα (9) μέλη και απόντα κανένα (-) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 18ο θέμα της ημερήσιας διάταξης ανέφερε τα εξής:

Θέτω υπόψη σας το αίτημα δαπάνης της Δ/νσης Τεχνικών Υπηρεσιών για την ανάθεση του έργου: Βελτίωση ζωνών πυροπροστασίας Τοπικών Κοινοτήτων Δαφνιώτισσας, Κρυονερίου σύμφωνα με το υπ’ αριθμ. 13/2011 τεύχος τεχνικών προδιαγραφών της Τεχνικής Υπηρεσίας του Δήμου, προϋπολογισμού 6.000,00€ συμπεριλαμβανομένου του ΦΠΑ. Το έργο είναι ενταγμένο στο τεχνικό πρόγραμμα και στον προϋπολογισμό τού δήμου έτους 2011, και η δαπάνη του θα καλυφθεί από πιστώσεις εγγεγραμμένες στον Κ.Α. 30.7333.10801 (ΣΑΤΑ2011).

Σύμφωνα με το τεύχος των τεχνικών προδιαγραφών το έργο θα εκτελεσθεί με τις εξής τεχνικές προδιαγραφές: «*Οι τεχνικές προδιαγραφές αφορούν την εκτέλεση του παραπάνω έργου προϋπολογισμού 6.000,00 € με Φ.Π.Α. Συγκεκριμένα θα γίνει βελτίωση των ζωνών πυροπροστασίας με τη βοήθεια χωματουργικού μηχανήματος Προωθητήρα και Φορτωτή στις παρακάτω θέσεις: Τ.Κ. Δαφνιώτισσας στις θέσεις : «Αγ.Παρασκευή», «Καλαμάκι», «Εκτροφείο», «Παναγίτσα», «Μελισσι», «Βουνόκαρο», «Ασπρολίθι», «Πίπιζα», «Γλυκόρυζο» «Αγ.Παρασκευή», Τ.Κ. Κρυονερίου στις θέσεις : «Βρετέϊκα», «Κούκου», «Σπηλιές», «Μαυρόχωμα», «Φτερόλακα», «Γούβες», «Ρένεσι», «Κουτσουπόλακα», «Χαλίκι», «Τραγατσούλα», «Φτερόλακα», «Οξά Ράχη», «Μπιστολόλακα», «Ψίλιθρα», «Χαιρωματάκια», «Λιθάρι», «Πλάκες», «Σπαρτουλιά», «Βρετέϊκα», «Αγ.Ελένη», «Αγ.Παρασκευή». Συγκεκριμένα θα γίνει καθαρισμός του οδοστρώματος στις ζώνες πυροπροστασίας με την απομάκρυνση του κατεστραμμένου οδοστρώματος, όπου απαιτείται, μόρφωση, ισοπέδωση του καταστρώματος των ζωνών, με τη δημιουργία κλίσεων (καμπαρύ) για την απορροή των ομβρίων υδάτων. Θα γίνει επίστρωση με αμμοχαλικώδες υλικό(δάνεια επίλεκτων υλικών λατομείου κατηγορίας Ε4), πάχους 0,05 μ περίπου, το οποίο θα ισοπεδωθεί και θα συμπυκνωθεί με μηχανικά μέσα, σε ποσότητα 50,00 μ.κ. περίπου και θα γίνει διαμόρφωση των χαντακιών στα όρια των ζωνών. Ακόμη θα γίνει επένδυση με σκυρόδεμα C12/15 στο πρανές του εδάφους, όπου απαιτείται. Οι ημέρες εργασίας θα ανέλθουν σε πέντε (5) ημερομίσθια Προωθητήρα και επτά (7) ημερομίσθια Φορτωτή. Το έργο θα γίνει σε συνεργασία με το Δασαρχείο Αμαλιάδας. Ο Ανάδοχος υποχρεούται να προσκομίσει στο φορέα αναλυτικό Ημερολόγιο εργασιών μηχανημάτων και παραλαβής αδρανών. Ο Ανάδοχος υποχρεούται να λάβει αυξημένα μέτρα ασφαλείας κατά την εκτέλεση του έργου για την αποφυγή ατυχήματος όπως προβλέπεται στη νομοθεσία για την εκτέλεση των Δημοσίων Έργων (Ν.1418/84, Ν.3263/04 κ΄ Π.Δ.609/85). Το έργο θα γίνει με ανάθεση σε εργολάβο ή εμπειροτέχνη που διαθέτει πτυχίο για έργα οδοποιΐας , σύμφωνα με το Π.Δ.171/87 κ’ Π.Δ.229/99*».

Προτείνεται η ανάθεση του έργου στην Ε.Δ.Ε. κ. Αποστολόπουλος Χρήστος & ΣΙΑ Ε.Ε.

Σύμφωνα με τις διατάξεις του άρθρου 1 του ΠΔ229/99 η ανάθεση του έργου γίνεται με βάση την προϋπολογιζόμενη δαπάνη και την περιγραφή του έργου. Τα στοιχεία αυτά της απόφασης αποτελούν τη σχετική μελέτη που προβλέπεται στην παρ.3 του άρθρου 4 του Ν.1418/84.

Η οικονομική επιτροπή αφού έλαβε υπόψη της:

1. το αίτημα δαπάνης και το τεύχος τεχνικών προδιαγραφών της Τεχνικής Υπηρεσίας,
2. τις διατάξεις των Π.Δ.171/87, 609/85 & 229/99, των Ν.1418/84, 3263/2004, 3463/2006 και του άρθρου 72 του Ν.3852/2010.

Αποφασίζει ομόφωνα

1. Αναθέτει απευθείας την εκτέλεση του έργου: Βελτίωση ζωνών πυροπροστασίας Τοπικών Κοινοτήτων Δαφνιώτισσας, Κρυονερίου στην Ε.Δ.Ε. κ. Αποστολόπουλος Χρήστος & ΣΙΑ Ε.Ε. στο ποσό των 6.000,00€ συμπεριλαμβανομένου του ΦΠΑ.
2. Ψηφίζει και διαθέτει πίστωση 6.000,00€ σε βάρος του Κ.Α. 30.7333.10801 (ΣΑΤΑ2011) του προϋπολογισμού τού δήμου, έτους 2011, για την εξόφληση του αναδόχου.

# Η απόφαση αυτή πήρε αύξοντα αριθμό 193/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 08-07-2011

**Ο ΠΡΟΕΔΡΟΣ**

**Βασίλειος Ζαχαρόπουλος**